‘થયું એવું કે મારા જીજાજીએ થોડા દિવસ પહેલાં ફેસબૂક પર એક ફોટો શેર કર્યો હતો, નીચે લખ્યું હતું: ફર્સ્ટ રેન્ક ઓફ અવર કોલેજ-યુથ ફેસ્ટીવલ. ઓલ્ડ ડેઈઝ મેમરી. એ ફોટો જોઈને મારા પગ નીચેથી જમીન ખસી ગઈ. ભાઈ તમારો અને મોહિનીનો, આઈ મીન તમારો અને લજ્જાનો ફોટો હતો તેમાં. તમે કહેલી યુથ ફેસ્ટીવલ અને પ્રથમ ઈનામની વાત યાદ આવી ગઈ મને. આખી વાત હું સમજી ગયો. અને ત્યારે જ મેં મારા મેઈલ બોક્ષમાં ભાઈ તમારો મેઈલ જોયો. જે તમે તમારા બૂક પબ્લીશરને બદલે ભૂલથી મને સેન્ડ કર્યો હતો. જેમાં તમે તમારી રવિવારે પ્રસિદ્ધ થનારી બૂક માટે અને વિશેષ આભાર અત્યાર સુધી ઓળખાણ ગોપનીય રાખવા માટેનો માન્યો હતો. એટલે એહસાસનો કોયડો તમારા મેઈલે ઊકેલી નાખ્યો. મને લાગે છે કે આવતીકાલે તમારા વાચકો સમક્ષ તમારી અસલી ઓળખાણ, તમારો ચહેરો પ્રગટ થવો જોઈએ. બરોબરને ભાઈ!…’